# Tantárgyi tematika és teljesítési követelmények 2023/2024 II. félév

|  |  |
| --- | --- |
| Cím | Építészetelmélet I. |
| **Tárgykód** | EPE349MNEM |
| **Heti óraszám: ea/gy/lab** | 2/0/0 |
| **Kreditpont** | 3 |
| **Szak(ok)/ típus** | Építészmérnöki osztatlan szak, Építészmérnöki és Építőművész alapképzési szak, Építőművész |
| **Tagozat** | nappali |
| **Követelmény** | vizsga (v) |
| **Meghirdetés féléve** | 2. (tavaszi szemeszter) |
| **Előzetes követelmény(ek)** | -- |
| **Oktató tanszék(ek)** | Építész Szakmai Intézet, Vizuális Ismeretek Tanszék |
| **Tárgyfelelős**  | Szigetvári Krisztián dr.  |
| **Oktatók** | Szigetvári Krisztián dr.  |
|  |  |

# Tárgyleírás

Az előadások során arra keressük a választ, hogy létezik-e interkontinentális építészet, azaz az építészet történetében találunk-e olyan korszakokat, melyek a kontinenseken átívelve kötik össze az egyes kultúrákat. A Római Birodalom, a középkori al-Andalúsz és a barokk stílus időszakait, valamint a 20. század első felét meghatározó szecessziót és modernista stílusokat vizsgáljuk meg földrajzi elhelyezkedés, történelmi háttér, infrastruktúra és urbanizáció, művészeti törekvések szempontjából és keressük a válaszokat az interkontinentalizmus kialakulásának mikéntjére.

# Tárgytematika

## **Az oktatás célja**

Az oktatás igyekszik széles spektrumot és széles időtávlatokat átfogni, és összefüggéseket keresni a fentiekben felsorolt építészettörténeti korszakok között. Mindeközben a legnagyobb építészetelméleti gondolkodók legfontosabb megállapításait is sorra vesszük: Vitruvius, Alberti és Andrea Palladio munkássága.

## **A tantárgy tartalma**

|  |  |
| --- | --- |
|  | Témakörök |
| Előadás | 1. A Római Birodalom legnagyobb kiterjedése idején rendelkezett provinciákkal Ázsia, Afrika és Európa területén is. A romanizáció az akkor ismert világ „globalizációja” volt, így feltehető a kérdés, hogy az eltérő kontinenseken létrejött városok miben térnek el egymástól, ill. mely elemekben azonosak. A limes vonalán belül elemzésre kerülnek olyan romvárosok, mint Coninbriga, Italica, Xanten, Nijmegen, Ostia és Jerash. A Kárpát-medencén belül megvizsgáljuk Carnuntum, Aquincum, Savaria és Sopianae római kori leleteit, régészeti feltárásait.2. Az arab építészet speciális helyzetben van, mivel négy kontinensre is kiterjed a művészete. Róma hatása az arab világra. Feltevésünk szerint a perifériákon mindig színesebbek és összetettebbek az építészeti megnyilvánulások is, melyek sajátos stílusok kialakulásához vezetnek. Észak-Afrika és Dél-Európa közötti építészeti összefüggések, az Ibériai-félsziget és Dél-Amerika építészeti összeköttetései. Az arab és oszmán építészet sajátosságai.3. A barokk építészet megnyilvánulásai Európa különböző országaiban és Dél-Amerikában. Az elmélet szerint szoros összefüggés van az adott ország vallása és építészete között az ellenreformáció időszakában.4. 20. század: szecesszió és modernizmus. Hatás – ellenhatás? A szecesszió elterjedése: dominóelv szerint, vagy számos ország építészete ugyanakkor keresett kiutat a historizmusból? Az arab építészet hatása Antoni Gaudí építészetére. A szecesszió nagyjai Angliától Magyarországig, hasonlóságok, különbségek, szecesszió, vagy szecessziók? 5. A modernizmus kialakulásának történelmi háttere és funkciója. Különböző iskolák: Bauhaus, De Stijl, stb. |
|  |  |
|  |  |

### **Részletes tantárgyi program és a követelmények ütemezése**

|  |
| --- |
| ELŐADÁS  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | Bevezetés az interkontinentális építészet elméletébe, gyakorlati tudnivalók | … | … | … |
| 2. | Interkontinentális építészet a Római Birodalom korában. Európa | [1.] |  |  |
| 3. | Interkontinentális építészet a Római Birodalom korában. Ázsia és Afrika | [1.] |  |  |
| 4. | Interkontinentális építészet a középkorban. A muzulmán építészet elterjedése Ázsia, Afrika, Európa  | [2.] |  |  |
| 5. | Különleges stílusok Európa félperifériáján. Spanyolországban és Portugáliában: Mudéjar, Izabella-stílus, platereszk, churriguerizmus, Manuel-stílus. Mudéjar a tengerentúlon | [2.] |  |  |
| 6. | ***Nemzeti ünnep*** |  |  |  |
| 7. | A barokk építészet sajátosságai Európában. Katolikus és nem katolikus országok összehasonlítása. Az építészet exportja: barokk a tengerentúlon  | [3.] |  |  |
| 8. | ***Nagypéntek*** |  |  |  |
| 9. | Kitérő: világörökség tanulmányok. Építészettörténet az UNESCO világörökségi helyszíneken keresztül. Néhány európai és ázsiai ország példáján keresztül |  |  |  |
| 10. | Kiút a historizmusból: Szecesszió Európában és a Havannában. | [4.] |  |  |
| 11. | ***Pollack Expo***  |  |  |  |
| 12. | Példák a szecesszióra | [4.] |  |  |
| 13. | Modernizmus, Bauhaus, De Stijl, stb. | [5.] | Zárthelyi - teszt |  |
| 14. | A nemzetközi modernizmus, brutalizmus, Breuer Marcell, Gropius, stb., összefoglalás | [9.] | Beadandó |  |

## **Számonkérési és értékelési rendszer**

##### **Jelenléti és részvételi követelmények**

A *PTE TVSz* 45.§ (2) és *9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.*

***A jelenlét ellenőrzésének módja***

jelenléti ív

##### **Számonkérések**

Vizsgával záruló tantárgy

**Félévközi ellenőrzések, teljesítményértékelések és részarányuk a vizsgára bocsájtás feltételének minősítésben**

|  |  |  |
| --- | --- | --- |
| Típus | Értékelés | Részarány a vizsgára bocsájtás feltételének minősítésben |
| *1 db teszt*  | *15 pont* | *15%* |
| *1 db beadandó* | *15 pont* | *15%* |
|  |  |  |
|  |  |  |

**Az aláírás megszerzésének feltétele**

teszt megírása és a beadandó feladat elkészítése

**Pótlási lehetőségek az aláírás megszerzéséhez**

teszt pótolható az utolsó héten, beadandó pótolható legkésőbb az 1. vizsga alkalomig; ezek megléte a szóbeli vizsgára bocsájtás feltételei

***Vizsga típusa*** *(írásbeli, szóbeli): szóbeli*

***A vizsga minimum 40 %-os teljesítés esetén sikeres.***

**Az érdemjegy kialakítása**

 ***30***  %-ban az évközi teljesítmény,  ***70***  %-ban a vizsgán nyújtott teljesítmény alapján történik.

**Az érdemjegy megállapítása az összesített teljesítmény alapján %-os bontásban**

|  |  |
| --- | --- |
| **Érdemjegy** | **Teljesítmény %-ban kifejezve** |
| jeles (5) | 85 % -tól |
| jó (4) | 70 % -tól |
| közepes (3) | 55 % -tól |
| elégséges (2) | 40 % -tól |
| elégtelen (1) | 40 % alatt |

## **Irodalom**

##### **Kötelező irodalom és elérhetősége**

[1.] RITOÓK Pál /főszerk./ (2001) Magyar építészet sorozat. *A rómaiaktól a román korig.* Kossuth Kiadó, Budapest, 6-50.

[2.] CHICO PICAZA, María Victoria (2000): A művészet története sorozat. *Bizánc - Az iszlám.* Magyar Könyvklub. Budapest, 101-200.

[3.] TOMAN, Rolf –BEYER, Birgit (2004): *Barokk stílus – Építészet, szobrászat, festészet.* Vince Kiadó, Budapest, 7-272.

[4.] FAHR-BECKER, Gabriele (2013): *Szecesszió*. Vince Kiadó, Budapest, 7-377.

[5.] FORGÁCS Éva (2010): *Bauhaus*. Jelenkor Kiadó, Budapest.

##### **Ajánlott irodalom és elérhetősége**

[6.] KOCH, Wilfried (1997): *Építészeti stílusok.* Officina Nova, Budapest.

[7.] HATTSTEIN, Markus – DELIUS, Peter (2005): *Iszlám. Művészet és építészet*. Vince Kiadó, Budapest.

[8.] HALÁSZ Csilla – LUDMANN Mihály – VICIZÁN Zsófia (2017): Lechner összes. Látóhatár Kiadó, Budapest.

[9.] MAGDALENA DROSTE (2013): bauhaus 1919-1933. Taschen, Köln.

[10.] KATONA Vilmos /szerk./ (2021): Szimmetria az építészetben. Terc Kiadó, Budapest.

*A felsorolt könyvek a pécsi Tudásközpontban hozzáférhetőek.*